„13.

Se introduc următoarele articole 129a-129d: «Articolul 129a Formalitățile îndeplinite la eliberarea unui document „T2L” sau „T2LF”, a unei facturi sau a unui document de transport de către un emitent autorizat [Articolul 6 alineatul (3) litera (a) din cod] (1) Până la data de instalare a sistemului de gestionare a dovezilor statutului unional în cadrul CVU menționat în anexa la Decizia de punere în aplicare 2014/255/UE, emitentul autorizat face o copie a fiecărui document „T2L” sau „T2LF” eliberat. Autoritățile vamale stabilesc condițiile în care această copie este prezentată în scopul controlului și păstrată timp de cel puțin trei ani. (2) Autorizația la care se face referire la articolul 128 alineatul (2) menționează, în special: (a) biroul vamal însărcinat cu preautentificarea formularelor „T2L” sau „T2LF” utilizate în scopul întocmirii documentelor respective, în sensul articolului 129b alineatul (1); (b) condițiile în care emitentul autorizat stabilește că formularele au fost utilizate în mod adecvat; (c) categoriile sau circulația mărfurilor excluse; (d) termenul și condițiile în care emitentul autorizat informează biroul vamal competent pentru a-i permite acestuia să efectueze eventualele controale necesare înaintea plecării mărfurilor; (e) faptul că pe prima pagină a documentelor comerciale respective sau în caseta „C. Biroul de plecare”, care se află pe prima pagină a formularelor folosite în scopul întocmirii documentului „T2L” sau „T2LF” și, dacă este necesar, pe prima pagină a formularelor complementare, sunt aplicate în prealabil ștampila biroului vamal menționat la alineatul (2) litera (a) și semnătura unui funcționar din acest birou; sau (i) sunt aplicate în prealabil ștampila biroului vamal menționat la alineatul (2) litera (a) și semnătura unui funcționar din biroul respectiv; sau (ii) este aplicată o ștampilă specială a emitentului autorizat. Ștampila poate fi preimprimată pe formulare atunci când imprimarea este încredințată unei imprimerii autorizate în acest scop. Casetele 1, 2 și 4-6 de pe ștampila specială trebuie să fie completate cu următoarele informații: — stema sau alte semne sau litere care desemnează țara; — biroul vamal competent; — data; — emitentul autorizat; și — numărul autorizației; (f) cel târziu în momentul expedierii mărfurilor, emitentul autorizat completează formularul și îl semnează. De asemenea, acesta completează în caseta „D. Controlat de biroul de plecare” din documentul „T2L” sau „T2LF” sau într-un loc vizibil din documentul comercial utilizat numele biroului vamal competent, data întocmirii documentului, precum și una dintre următoarele mențiuni: — Expedidor autorizado — Godkendt afsender — Zugelassener Versender — Εγκεκριμένος αποστολέας — Authorised consignor — Expéditeur agréé — Speditore autorizzato — Toegelaten afzender — Expedidor autorizado — Hyväksytty lähettäjä — Godkänd avsändare — Schválený odesílatel — Volitatud kaubasaatja — Atzītais nosūtītājs — Įgaliotas siuntėjas — Engedélyezett feladó — Awtorizzat li jibgħat — Upoważniony nadawca — Pooblaščeni pošiljatelj — Schválený odosielateľ — Одобрен изпращач — Expeditor agreat — Ovlašteni pošiljatelj. Articolul 129b Facilități pentru un emitent autorizat [Articolul 6 alineatul (3) litera (a) din cod] (1) Până la data de instalare a sistemului de gestionare a dovezilor statutului unional în cadrul CVU menționat în anexa la Decizia de punere în aplicare 2014/255/UE, emitentul autorizat poate fi autorizat să nu semneze documentele „T2L” sau „T2LF” sau documentele comerciale utilizate purtând ștampila specială menționată la articolul 129a alineatul (2) litera (e) punctul (ii) care sunt întocmite cu ajutorul unui sistem electronic sau automat de prelucrare a datelor. Această autorizație se acordă cu condiția ca emitentul autorizat să fi remis, în prealabil, autorităților respective un angajament scris prin care se declară responsabil de consecințele juridice care decurg din toate documentele „T2L” sau „T2LF” sau din toate documentele comerciale emise prevăzute cu ștampila specială. (2) Documentele „T2L” sau „T2LF” sau documentele comerciale întocmite în conformitate cu dispozițiile alineatului (1) conțin în locul semnăturii emitentului autorizat una dintre următoarele mențiuni: — Dispensa de firma — Fritaget for underskrift — Freistellung von der Unterschriftsleistung — Δεν απαιτείται υπογραφή — Signature waived — Dispense de signature — Dispensa dalla firma — Van ondertekening vrijgesteld — Dispensada a assinatura — Vapautettu allekirjoituksesta — Befriad från underskrift — Podpis se nevyžaduje — Allkirjanõudest loobutud — Derīgs bez paraksta — Leista nepasirašyti — Aláírás alól mentesítve — Firma mhux meħtieġa — Zwolniony ze składania podpisu — Opustitev podpisa — Oslobodenie od podpisu — Освободен от подпис — Dispensă de semnătură — Oslobođeno potpisa. Articolul 129c Autorizația de întocmire a manifestului companiei de transport maritim după plecare [Articolul 153 alineatul (2) din cod] Până la data de instalare a sistemului de gestionare a dovezilor statutului unional în cadrul CVU menționat în anexa la Decizia de punere în aplicare 2014/255/UE, autoritățile vamale ale statelor membre pot autoriza companiile de transport maritim să nu întocmească manifestul menționat la articolul 199 alineatul (2) din Regulamentul de punere în aplicare (UE) 2015/2447, care servește la justificarea statutului vamal de mărfuri unionale, decât cel târziu a doua zi după plecarea navei și, în orice caz, înaintea sosirii navei în portul de destinație. Articolul 129d Condiții care trebuie îndeplinite pentru acordarea autorizației de întocmire a manifestului companiei de transport maritim după plecare [Articolul 153 alineatul (2) din cod] (1) Până la data de instalare a sistemului de decizii vamale în cadrul CVU menționat în anexa la Decizia de punere în aplicare 2014/255/UE, autorizația de a nu întocmi manifestul companiei de transport maritim care servește la justificarea statutului vamal de mărfuri unionale decât cel târziu a doua zi după plecarea navei și, în orice caz, înaintea sosirii navei în portul de destinație se acordă numai companiilor de transport maritim internaționale care îndeplinesc următoarele condiții: (a) sunt stabilite în Uniune; (b) emit în mod regulat dovada statutului vamal de mărfuri unionale sau autoritățile vamale competente dețin informații că acestea pot îndeplini obligațiile juridice pentru utilizarea dovezilor; (c) nu au comis încălcări grave sau repetate ale legislației vamale sau fiscale; (d) utilizează sisteme de schimb electronic de date pentru a transmite informațiile între porturile de plecare și de destinație pe teritoriul vamal al Uniunii; (e) operează un număr semnificativ de călătorii între statele membre pe itinerarii recunoscute. (2) Autorizațiile menționate la alineatul (1) se acordă numai în cazul în care: (a) autoritățile vamale sunt în măsură să supravegheze regimul și să efectueze controale fără un efort administrativ disproporționat în raport cu nevoile persoanei respective; și (b) persoanele respective păstrează evidențe care permit autorităților vamale să efectueze controale eficiente. (3) În cazul în care persoana respectivă este titularul unui certificat AEO menționat la articolul 38 alineatul (2) litera (a) din cod, cerințele menționate la alineatul (1) litera (c) și la alineatul (2) litera (b) din prezentul articol sunt considerate ca fiind îndeplinite. (4) La primirea unei cereri, autoritățile vamale ale statului membru în care este stabilită compania de transport maritim notifică această cerere celorlalte state membre pe teritoriul cărora sunt situate porturile de plecare sau de destinație prevăzute. În cazul în care nu se primește nicio obiecție în termen de 60 de zile de la data notificării, autoritățile vamale autorizează utilizarea procedurii simplificate prevăzute la articolul 129c. Autorizația este valabilă în statele membre vizate și nu se aplică decât operațiunilor de transport efectuate între porturile prevăzute în autorizație. (5) Simplificarea se aplică după cum urmează: (a) manifestul pentru portul de plecare este transmis printr-un sistem electronic de schimb de date către portul de destinație; (b) compania maritimă introduce în manifest informațiile menționate la articolul 126a; (c) manifestul transmis prin schimb electronic de date (denumit în continuare „manifestul transmis prin schimb de date”) se prezintă autorităților vamale din portul de plecare cel târziu în ziua lucrătoare următoare plecării navei și, în orice caz, înainte de sosirea navei în portul de destinație. Autoritățile vamale pot solicita un exemplar tipărit al manifestului transmis prin schimb de date atunci când nu au acces la un sistem de informații aprobat de autoritățile vamale care conține manifestul transmis prin schimb de date; (d) manifestul transmis prin schimb de date se prezintă autorităților vamale din portul de destinație. Autoritățile vamale pot solicita un exemplar tipărit al manifestului transmis prin schimb de date atunci când nu au acces la un sistem de informații aprobat de autoritățile vamale care conține manifestul transmis prin schimb de date. (6) Se efectuează următoarele notificări: (a) compania de transport maritim notifică autorităților vamale orice încălcare sau neregulă; (b) autoritățile vamale din portul de destinație notifică de îndată ce este posibil orice încălcare sau neregulă autorităților vamale din portul de plecare, precum și autorității care a eliberat autorizația.»”,